Willian se jkun qed itemm l-avventura tiegħu ma' Arsenal Il-player internazzjonali Brażiljan Willian se jkun qed itemm l-avventura tiegħu ma' Arsenal. Il-winger Sudamerikan ftit ħalla impatt fl-Emirates Stadium, bil-coach Mikel Arteta li nfurmah li m'għandux postu fl-ewwel ħdax tal-Gunners. Dawn tal-aħħar jixtiequ jċeduh lil xi klabb ieħor għalkemm mhux se tkun biċċa xogħol faċli hekk kif il-plejer qed jitlob somma ferm għolja. Willian għandu 32 sena u fil-karriera tiegħu lagħab ma' Corinthians, Shaktar Donetsk, Anzhi Makhachkala u Chelsea. Fl-istess waqt hu deher ukoll 70 darba mat-team nazzjonali Brażiljan filwaqt li skorja disa' goals. Sadanittant Willian hu tal-fehma li m'għandux idum sabiex isib club kif jixtieq hu u tenna l-importanza li jilgħab b'mod regolari.